Cirka 70 ansatte i Cimber-koncernen har mistet deres job, det skriver nordjyske.dk.

Koncernen, der består af virksomhederne Cimber-Scan-Wood, Degne Furniture og Degne Limtræ, alle Farsø, blev torsdag erklæret konkurs i skifteretten, efter at bestyrelsen havde opgivet at skaffe den kapital, der var nødvendig for at fortsætte. Medarbejderne blev orienteret allerede mandag, hvorefter de blev sendt hjem. Koncernen, der producerer møbler, har kørt med underskud i de seneste år, oplyser direktør Toft Hedegaard Kristensen.